b"\n_START_ARTICLE_\nGentoo\n_START_SECTION_\nBinaris\n_START_PARAGRAPH_\nUna avantatge de Gentoo \xc3\xa9s que les versions de programari s'actualitzen de forma cont\xc3\xadnua, a difer\xc3\xa8ncia d'altres distribucions on tots els paquets es passen mesos sense comprovar. Aix\xc3\xb2 permet tenir un sistema amb les \xc3\xbaltimes versions de tot el programari - ideal per l'escriptori._NEWLINE_Per\xc3\xb2 tot el contrari, tot i que \xc3\xa9s poc habitual, a vegades l'\xc3\xbas de versions de programari poc provades d\xc3\xb3na com a resultat bugs que poden suposar un risc pels servidors de producci\xc3\xb3._NEWLINE_Un altre desavantatge d'aquest sistema \xc3\xa9s que posar en marxa un sistema complet, o actualitzar un sistema que ha estat desat\xc3\xa8s durant una temporada pot requerir una gran quantitat de temps (hores o dies si l'ordinador \xc3\xa9s antic), mentre es baixen i compilen tots els paquets nous. Tot i aix\xc3\xad, Gentoo permet per regla general una actualitzaci\xc3\xb3 sense problemes, a difer\xc3\xa8ncia d'altres distribucions on pot ser dif\xc3\xadcil. Aquesta actualitzaci\xc3\xb3 tamb\xc3\xa9 \xc3\xa9s possible a partir de binaris precompilats, la qual cosa necessita menys temps."